இராணி இலட்சுமிபாய்
{{Infobox monarch
 |name        = இராணி இலட்சுமிபாய்&lt;br /&gt;(சான்சி இராணி)
 |image       = Rani of jhansi.jpg 
 | image_size = 
 |caption     = இராணி இலட்சுமிபாய்
 |birth_name  = மணிகர்ணிகா
 |birth_date  = {{Birth date|1828|11|19|df=yes}}
 |birth_place = [[காசி]], [[வாரணாசி]], [[உத்தரப் பிரதேசம்]], [[இந்தியா]]
 |death_date  = [[1858]], [[சூன் 18]]
 |death_place = [[குவாலியர்]], [[இந்தியா]]
 |horses      =
 |royal house = [[மராட்டியப் பேரரசு]]
 |native lang2 = மனு
 |known for   = [[1857 இந்தியக் கிளர்ச்சி]]யில் இவரின் பங்குக்காக
 |occupation  = 
 |nationality = ஹிந்துஸ்தானி
 |height      = 5 &quot;10&quot;
 |title       = '''ஜான்சியின் மகாராணி'''
 |predecessor = இராணி ரமா பாய்
 |successor   = [[பிரித்தானியாவின் இந்தியப் பேரரசு]]
 |father      = மொரோபந்த் தம்பே
 |mother      = பகீரதி தம்பே
 |spouse      = மகாராஜா [[கங்காதர் ராவ்]] 
 |children    = தாமோதர் ராவ், ஆனந்த் ராவ் 
 }}
 '''இராணி இலட்சுமிபாய்''' அல்லது '''சான்சி இராணி''' (''Rani Lakshmibai'', [[மராத்தி]]-''झाशीची राणी'', [[நவம்பர் 19]], [[1828]]–[[சூன் 18]], [[1858]]) வடமத்திய [[இந்தியா]]வின் [[ஜான்சி|சான்சி]] நாட்டின் இராணி. [[சிப்பாய்க் கிளர்ச்சி, 1857|1857 இந்தியக் கிளர்ச்சி]]யில் பெரும்பங்காற்றி இந்தியாவில் [[பிரித்தானியா|பிரித்தானிய]]ரின் ஆட்சிக்கு எதிராகக் கிளர்ந்து எழுந்தோர்களின் முன்னோடியாகக் கணிக்கப்படுகின்றவர்.
 
 == வாழ்க்கைக் குறிப்பு ==
 === ஆரம்ப வாழ்க்கை ===
 [[File:Rani of Jhansi, watercolour on ivory, c. 1857.png|thumb|right|250px|இராணி லட்சுமிபாயின் உருவப்படம்]]
 [[நவம்பர் 19]], 1828 இல் [[வாரணாசி]]யில் [[பிராமணம்|பிராமணக்]] குடும்பத்தைச் சேர்ந்த மௌரியபந்தர்-பகீரதிபாய் தம்பதியினருக்குப் பிறந்தவர் சான்சி இராணி.&lt;ref&gt;[http://www.copsey-family.org/~allenc/lakshmibai/early.html லட்சுமிபாய், ஜான்சியின் ராணி {{ஆ}}]&lt;/ref&gt; இவருக்குப் பெற்றோர் இட்ட பெயர் மணிகர்ணிகா என்பதாகும்.&lt;ref&gt;[http://www.indhistory.com/zanshi-rani-laxmibai.html சான்சி-ராணி லட்சுமிபாய் {{ஆ}}]&lt;/ref&gt; இவர் மனு எனவும் அழைக்கப்பட்டார்.&lt;ref&gt;[http://jhansi.nic.in/rani.htm ராணி ஜான்சி (1835–1858) {{ஆ}}]&lt;/ref&gt; இவருக்கு நான்கு வயதாகும்போது பகீரதிபாய் இறந்து போனார்.&lt;ref&gt;[http://www.chandamama.com/lang/story/TAM/12/45/976/stories.htm ஜான்சி ராணி-பக்கம் 1]{{Dead link|date=ஜனவரி 2022 |bot=InternetArchiveBot }}&lt;/ref&gt; இவர் சிறு வயதிலேயே குதிரையேற்றமும், வாள் வீச்சும் கற்றுக் கொண்டார்.&lt;ref&gt;[http://www.zeetv.com/shows/jhansi-ki-rani/cast/ நடிகர்களைப் பார்க்க {{ஆ}}]&lt;/ref&gt; மணிகர்ணிகாவின் தந்தையாகிய மௌரியபந்தர் [[பித்தூர் |பித்தூரிலுள்ள]] [[பேஷ்வா]] நீதிமன்றத்தில் வேலை செய்தார்.&lt;ref&gt;[http://www.wondersinworld.com/rani-lakshmi-bai/44 ராணி லட்சுமிபாய் {{ஆ}}]&lt;/ref&gt; பித்தூரின் [[பேஷ்வா]] மணிகர்ணிகாவைத் தனது சொந்த மகள் போல வளர்த்தார்.
 
 இவரது தந்தை [[ஜான்சி|சான்சியை]] ஆண்ட ராஜா [[கங்காதர் ராவ்]] நெவல்கர் என்பவருக்கு [[1842]]இல் மணிகர்ணிகாவைத் திருமணம் செய்து வைத்தார். அதிலிருந்து, மணிகர்ணிகா இராணி இலட்சுமிபாய் என அழைக்கப்பட்டதுடன் [[ஜான்சி|சான்சியின்]] ராணியாகவும் பதவியேற்றார். [[1851]]இல் அவர்களுக்குப் பிறந்த மகனான தாமோதர் ராவ் நான்கு மாதங்களில் இறந்து போனான்.&lt;ref&gt;[http://yousigma.com/biographies/jhansilakshmibai.html ஜான்சி லட்சுமிபாய் {{ஆ}}]&lt;/ref&gt; தாமோதர் ராவின் இறப்பின் பின், ராஜா கங்காதர ராவ் நெவல்கரும், இராணி இலட்சுமிபாயும் ஆனந்த் ராவைத் தத்தெடுத்தனர். பின்னர், அக்குழந்தைக்கு தாமோதர் ராவ் எனப் [[நாமகரணம்|பெயர் சூட்டப்பட்டது]]. ஆனாலும் தனது மகனின் இழப்பின் துயரத்திலிருந்து மீளாத ராஜா கங்காதரராவ் [[நவம்பர் 21]], [[1853]]இல் உடல்நலமிழந்து இறந்தார்.&lt;ref&gt;[http://www.indianetzone.com/46/lakshmi_bai.htm லட்சுமிபாய், ஜான்சியின் ராணி {{ஆ}}]&lt;/ref&gt;
 
 மன்னர் கங்காதர ராவ் மறைந்த பின், வளர்ப்பு மகன் தாமோதர் ராவை ஆட்சியில் அமர்த்த எண்ணினார் சான்சி ராணி. ஆனால், அப்போதைய ஆங்கிலேய ஆளுநர் [[டல்ஹவுசி பிரபு]], [[பிரித்தானிய கிழக்கிந்திய நிறுவனம்|பிரித்தானியக் கிழக்கிந்திய நிறுவனத்தின்]] [[அவகாசியிலிக் கொள்கை]]யின்படி, தத்துப்பிள்ளையை அதிகாரபூர்வமாக ஏற்றுக் கொள்ள மறுத்தார். ''ஒரு மன்னருக்கு நேரடி வாரிசு இல்லையென்றால், அந்த அரசு தங்களுக்கே சொந்தம்'' என உரிமை கொண்டாடி வந்த [[பிரித்தானியா|ஆங்கிலேயர்கள்]] [[ஜான்சி|சான்சி]] நாட்டைத் தமது ஆட்சிக்குட்படுத்த முடிவெடுத்தனர். ஆங்கிலேயர்கள் [[1854]] ஆம் ஆண்டு [[மார்ச்]]சு மாதம் ராணி லட்சுமிபாய்க்கு 60000 ரூபாயை ஓய்வூதியமாகக் கொடுத்து [[ஜான்சி]]க் கோட்டையை விட்டு வெளியேறச் சொன்னார்கள்.&lt;ref&gt;[http://www.liveindia.com/freedomfighters/jhansi_ki_rani_laxmi_bai.html ஜான்சி ராணி லட்சுமிபாய் வாழ்க்கை வரலாறு {{ஆ}}]&lt;/ref&gt;
 
 === முதல் இந்திய விடுதலைப்போர் ===
 [[Image:1882 jhansi fort.jpg|thumb|[[ஜான்சி கோட்டை]], 1882]]
 ஆயினும் [[1857]]ஆம் ஆண்டு [[மே 10]] ஆம் தேதி [[1857 இந்தியக் கிளர்ச்சி|இந்தியக் கிளர்ச்சி]] [[மீரட்]]டில் ஆரம்பமாகியது.&lt;ref&gt;[http://www.beta-theta.com/History/Revolt.html இந்தியாவின் சுதந்திரத்துக்கான முதற்போர் {{ஆ}}]&lt;/ref&gt; போர் வீரர்களுக்குப் புதிதாக வழங்கப்பட்ட [[துப்பாக்கி]]க் குண்டுகளில் [[பசு]]வினதும், [[பன்றி]]யினதும் கொழுப்புப் பூசப்பட்டதால் இக்கிளர்ச்சி ஏற்பட்டுப் பரவத் தொடங்கியது.&lt;ref&gt;[http://www.iloveindia.com/history/modern-history/revolt-of-1857.html 1857 கிளர்ச்சி {{ஆ}}]&lt;/ref&gt;&lt;ref name=&quot;ReferenceA&quot;&gt;சக்திக்கனல் ஜான்ஸிராணி லட்சுமிபாய் : சநாதனன்; ஹிந்து தர்ம வித்யாபீடம், வெள்ளிமலை (Pg 40)&lt;/ref&gt; இச்சந்தர்ப்பத்தில், ஆங்கிலேயர்கள் [[1857 இந்தியக் கிளர்ச்சி|இந்தியக் கிளர்ச்சி]] சம்பந்தமாகவே கவனம் செலுத்தினர். [[ஜான்சி]] பற்றி அதிகக் கவனம் செலுத்தவில்லை. இதன் காரணமாக, இராணி இலட்சுமிபாய் தனியாகவே [[ஜான்சி]]யை ஆட்சி செய்தார். வடமத்திய [[இந்தியா]]விலே [[ஜான்சி]] அமைதியான பிரதேசமாக இருந்தமையைக் காட்டுவதற்காகவும் [[ஜான்சி]] எந்த விதமான முற்றுகையை எதிர்கொள்வதற்கான அபாயத்தைக் கொண்டிருக்கவில்லை என்பதனைத் தெளிவுபடுத்துவதற்காகவும் இராணி இலட்சுமிபாயால் ஹால்டி குங்குமப் பண்டிகை ஏற்பாடு செய்யப்பட்டுக் கொண்டாடப்பட்டது.&lt;ref&gt;[{{Cite web |url=http://www.we-indians.com/2011/07/06/jhansi-ki-rani-lakshmibai/ |title=ஜான்சி ராணி லட்சுமிபாய் {{ஆ}} |access-date=2012-04-15 |archive-date=2012-04-28 |archive-url=https://web.archive.org/web/20120428092901/http://www.we-indians.com/2011/07/06/jhansi-ki-rani-lakshmibai/ |url-status=dead }} ஜான்சி ராணி லட்சுமிபாய் {{ஆ}}]&lt;/ref&gt;
 
 ஆனாலும் இராணி இலட்சுமிபாய் ஆங்கிலேயர்களை எதிர்க்கக்கூடும் என்ற அச்சம் ஆங்கிலேயர்களிடம் இருக்கவே செய்தது. இதனால், ஆங்கிலேயர்கள் 1857 ஆம் ஆண்டு [[சூன் 8]]ஆம் திகதி ஜோக்கன் பாக்கில் [[பிரித்தானிய கிழக்கிந்திய நிறுவனம்|பிரித்தானியக் கிழக்கிந்திய நிறுவனத்தின்]] அதிகாரிகளைப் படுகொலை செய்ததில் இராணி இலட்சுமிபாய்க்கும் பங்கு உள்ளதாகக் கூறினர். பொதுமக்களும், விவசாயிகளும் இராணி இலட்சுமிபாய் மீது வைத்திருந்த மதிப்பைச் சீர்குலைக்கவே இவ்வாறு கூறினர்.&lt;ref&gt;[http://books.google.lk/books?id=N-KpcaLP8VgC&amp;printsec=frontcover#v=onepage&amp;q&amp;f=false ஜான்சி ராணி நோக்கத்துக்கு எதிரான போராளி {{ஆ}}]&lt;/ref&gt;
 இதனையே காரணமாக வைத்து, 1858 ஆம் ஆண்டு [[மார்ச் 23|மார்ச்சு 23ஆம்]] திகதி ஹீ ரோஸ் தலைமையில் ஆங்கிலேயர்களின் படை ஒன்று [[ஜான்சி]]யைக் கைப்பற்றுவதற்காக அனுப்பி வைக்கப்பட்டது.&lt;ref&gt;[{{Cite web |url=http://www.freeindia.org/biographies/jhansi/page14.htm |title=வாகையாளரினதும் முறியடிப்பினதும் ஒளியும் நிழலும் {{ஆ}} |access-date=2012-04-15 |archive-date=2012-08-28 |archive-url=https://web.archive.org/web/20120828053756/http://www.freeindia.org/biographies/jhansi/page14.htm |url-status=dead }} வாகையாளரினதும் முறியடிப்பினதும் ஒளியும் நிழலும் {{ஆ}}]&lt;/ref&gt; [[ஜான்சி]]யின் படைகளுக்கு உதவி செய்வதற்காகத் [[தாந்தியா தோபே]]யின் தலைமையில் 20,000 பேரைக் கொண்ட படை அனுப்பி வைக்கப்பட்டது. ஆனாலும் அப்படையின் ஆயுதங்கள் [[மார்ச் 31|மார்ச்சு 31ஆம்]] திகதி ஆங்கிலேயர்களின் படையுடன் இணைந்த காரணத்தினால் தாந்தியா தோபேயினால் [[ஜான்சி]] ராணிக்கு உதவ முடியாமல் போனது.
 தாந்தியா தோபேயும், பான்பூர் மன்னரும் வரும் வழியில் தங்களது ஆயுத வண்டிக்காக காத்திருந்த சமயம், ஆயிரம் பேர் கொண்ட ஹியூரோஸ் தலைமையிலான குதிரைப்படை என்பீல்ட் ரக துப்பாக்கிகளின் உதவியோடு அவர்களைத் தாக்கி 1500 பாரத வீரர்களை மரணமடையச் செய்தது. மாவீரன் தாந்தியா தோபேயும் மிகுந்த மனவருத்தத்துடன் புறமுதுகிட நேரிட்டது. பின்னால் வந்த தாந்தியா தோபேயின் ஆயுத வண்டியும் கொள்ளையடிக்கப்பட்டு, பாதுகாவலர்களும் கொல்லப்பட்டனர். ஜான்சி ராணிக்கு உதவுவதற்காக கொண்டு வரப்பட்ட ஆயுதங்கள் அவருக்கே எதிராக ஆங்கிலேயர்களால் பயன்படுத்தப்பட்டன.&lt;ref name=&quot;ReferenceA&quot;/&gt;&lt;ref name=&quot;ReferenceA&quot;/&gt;
 
 ஆனாலும் சான்சி இராணி பிரித்தானியருக்கு அடிபணிய மறுத்துத் தமது படைகளுடன் இணைந்து கடுமையாகப் போர் புரிந்தார். தனது நாட்டை விட்டுக் கொடுக்க மறுத்த சான்சி இராணி இலட்சுமிபாய், தனது படை வீரர்களை முன்னின்று வழி நடத்திச் சென்று பெரும் ஆற்றலுடனும் மிகுந்த துணிச்சலுடனும் போர் புரிந்தார். எனினும் மூன்று நாட்களின் பின்னர், ஆங்கிலேயர்களால் அத்துமீறி நுழைந்து நகரத்தைக் கைப்பற்ற முடிந்தது. பாரதநாட்டின் ஆயிரக்கணக்கான வீரர்களுடன் மாவீரன் குதாபக்ஷ், பீரங்கி படைத்தளபதி கௌசல்கான் ஆகியோரும் மரணமடைந்தனர்.
 கடுங்கோபத்திலிருந்த பிரித்தானியர், அரண்மனையைச் சூறையாடிப் பொருட்களைக் கொள்ளையடித்தனர். ஆங்கில கொள்ளையர்கள் நகர வீடுகளில் புகுந்து மாணிக்கமணிகளையும், பொன்னையும், பொருளையும், பல இடங்களிலும் பெண்களையும் சூறையாடி தங்களது வெற்றியைக் கொண்டாடினர்.&lt;ref&gt;சக்திக்கனல் ஜான்ஸிராணி லட்சுமிபாய் : சநாதனன்; ஹிந்து தர்ம வித்யாபீடம், வெள்ளிமலை (பக்கம் 67)&lt;/ref&gt;
 
 [[File:The place from where Rani Lakshmibai jumped.jpg|thumb|தனது குதிரை பாதலுடன் தத்துக் குழந்தையுடன் இராணி இலட்சுமிபாய் தாவிய இடம்&lt;ref&gt;அறிவிக்கையிலுள்ள ஆங்கிலப் பதிப்பின் தமிழாக்கம்: &quot;இராணி சான்சி இந்தவிடத்திலிருந்து தான் குதிரைமேலேறி தனது தத்து மகனுடன் குதித்தார்&quot;&lt;/ref&gt;]] 
 ஜான்சி இராணி 1858 ஆம் ஆண்டு [[ஏப்ரல் 4]] ஆம் திகதி இரவு நேரத்திலே தனது மகனுடன் மதிலிலிருந்து பாய்ந்து தப்பித்தார்.&lt;ref&gt;[http://indiansaga.com/history/mutiny_jhansi.html கீழ்ப்படிய மறுத்தல்: ஜான்சி-பாகம் 1 {{ஆ}}]&lt;/ref&gt; அதிகம் பெண்களைக் கொண்ட பாதுகாவலர் படையணியின் பாதுகாப்புடன் ஜான்சி ராணி நகரத்தை விட்டு நீங்கினார்.
 [[படிமம்:Ranilaxmibai-1.JPG|right|thumb|180px|[[ஆக்ரா]]விலுள்ள ராணி லட்சுமிபாயின் சிலை]]
 
 ஆங்கிலேயர்களால் ஜான்சியைவிட்டு வெளியேறச்சொல்லி பிறப்பித்த ஆணை, ஜான்சியை எழுச்சியுறச் செய்தது. தனது நிலையை வலுப்படுத்தத் தொடங்கினார் லட்சுமிபாய். அதில் வீரம் மிக்க பெண்கள் படையும் இடம்பெற்றது. அண்டை நாடுகளான [[ஓர்ச்சா]] மற்று டாடியா மீது படையெடுத்து, அந்த நாட்டு வீரர்களையும் சேர்த்துக்கொண்டு ஆங்கிலேயரை எதிர்த்தார். தமது படை வீரர்களை முன்னின்று வழி நடத்திச்சென்று பெரும் ஆற்றலுடனும் மிகுந்த துணிச்சலுடனும் ஆங்கிலேயரை எதிர்த்துப் போர் புரிந்தார்.&lt;ref&gt;{{cite news | url=http://www.vikatan.com/news/india/72909-tribute-to-jhansi-rani.html.html | title=ஜான்சிராணியை ஏன் நாம் கொண்டாடுகிறோம் தெரியுமா?   | work=Vikatan |  | accessdate=11 February 2017 | newspaper=Vikatan}}&lt;/ref&gt;
 
 === மறைவு ===
 [[படிமம்:The Ranee of Jhansi-Chambers-1859.jpg|thumb|right|சான்சி ராணி]]
 இராணி இலட்சுமிபாய், தாமோதர் ராவுடனும் தமது படைகளுடனும் கல்பிக்குச் சென்று தாந்தியா தோபேயின் படையுடனும் ராவ் சாஹிப் பேஷ்வாவின் படையுடனும் ஏனைய புரட்சிப் படைகளுடனும் இணைந்து கொண்டார். இவர்கள் [[குவாலியர்|குவாலியருக்குச்]] சென்று குவாலியரின் மகாராஜா ஜயாஜிராவ் சிந்தியாவின் படையைத் தோற்கடித்து, [[குவாலியர்|குவாலியரின்]] கோட்டையொன்றைக் கைப்பற்றிக் கொண்டார்கள். வெள்ளையரின் படை குவாலியரைக் கைப்பற்ற முகாமிட்டது. 1858 ஆம் ஆண்டு [[சூன் 18]] ஆம் தேதி, கோட்டாகி சேராய் என்ற இடத்தில் வெள்ளையரை எதிர்த்துச் சான்சி ராணி போரிட்டார்.&lt;ref name=&quot;New York Times-Mainline&quot;&gt;{{cite web|url = http://query.nytimes.com/gst/fullpage.html?res=9C0CE5D71430F936A15751C0A966958260&amp;sec=&amp;spon=&amp;pagewanted=2| title =  மாகாண ஆட்சியாளர்களின் இந்தியா {{ஆ}}|publisher = தி நியூ யோர்க் டைம்ஸ்|accessdate = 2007-05-15}}&lt;/ref&gt; இப்போரின்போது படுகாயமடைந்து சான்சி ராணி, அத்தினத்திலேயே வீரமரணம் அடைந்தார்.&lt;ref&gt;[http://www.chandamama.com/lang/story/12/45/107/976/TAM/2/stories.htm ஜான்சி ராணி-பக்கம் 2]{{Dead link|date=ஜனவரி 2022 |bot=InternetArchiveBot }}&lt;/ref&gt; ஆனால் வீழ்ந்தது ராணிதான் என்று ஆங்கிலேயருக்கு தெரியாததால், அவரது உடல் உடனடியாக பூல்பாக் என்ற இடத்தில்  ஒரு குடிசையோடு ராணியின் படையைச் சார்ந்த ராமச்சந்திரராவால் தகனம் செய்யப்பட்டது.&lt;ref name=&quot;ReferenceB&quot;&gt;சக்திக்கனல் ஜான்ஸிராணி லட்சுமிபாய் : சநாதனன்; ஹிந்து தர்ம வித்யாபீடம், வெள்ளிமலை (பக்கம் 83)&lt;/ref&gt;
 பிரித்தானியர் மூன்று நாட்களின் பின்னர் [[குவாலியர்|குவாலியரைக்]] கைப்பற்றினர்.
 
 == புகழ் ==
 * ஸ்ரீமதி சுமித்ர குமாரி சௌகான் என்ற புகழ்பெற்ற இந்திய கவிஞர் எழுதிய ஜான்சி ராணி பற்றிய இந்தி மொழிக் கவிதைகள் இந்தியில் மிகுந்த புகழ் பெற்றவை.&lt;ref&gt;[http://www.poemhunter.com/subhadra-kumari-chauhan/biography/ சுமித்ர குமாரி சௌகான் கவிதைகள்]&lt;/ref&gt;
 ::&quot;ஸ்வராஜ்ய கனவின் அக்கினி குஞ்சு
 ::இங்குதான் ஜனித்தது..
 ::ஒரு வீராங்கனையின் இறுதிநாள்
 ::சாதனைகள் அரங்கேறிய வீரபூமியில் நிற்கும்
 ::இந்த நினைவிடம் சிறியதுதான்...
 ::ஆனால் இந்த வீர சரித்திரம் கேட்டால்
 ::புற்றீசல் கூடப் புலியாக மாறிப் போராடத் தொடங்கிவிடும்&quot; &lt;ref name=&quot;ReferenceB&quot;/&gt;
 *ஆங்கிலேயர்களின் படையை வழிநடத்திய ஹீ ரோஸ் ''வீரத்துக்காகவும் விவேகத்துக்காகவும் விடாமுயற்சிக்காகவும் குறிப்பிடத்தக்கவர்'' என்றும் ''அனைத்துப் புரட்சித் தலைவர்களிலும் மிகவும் ஆபத்தானவர்'' என்றும் இராணி இலட்சுமிபாயைப் புகழ்ந்து கூறினார்.&lt;ref&gt;[{{Cite web |url=http://www.ejhansi.com/facts/history.htm |title=ஜான்சியின் வரலாறு {{ஆ}} |access-date=2012-04-15 |archive-date=2011-08-03 |archive-url=https://web.archive.org/web/20110803132420/http://www.ejhansi.com/facts/history.htm |url-status=dead }} ஜான்சியின் வரலாறு {{ஆ}}]&lt;/ref&gt;
 *இவரது வீரதீரச் செயல்களும் ஆங்கிலேயரை எதிர்த்து இவர் புரிந்த போரும் [[இந்தியா|இந்திய]] நாட்டில் இன்றும் நாட்டுப்புறப் பாடல்களாகவும் நாடகங்களாகவும் பலரால் போற்றப்படுகின்றன. அமரத்துவம் பெற்ற ஒரு வீராங்கனையாக என்றென்றும் இவர் பெயர் அழியாப் புகழ் பெற்றுள்ளது.
 
 == புனைகதையில் ==
 * ஜியார்ஜ் மேக்டொனால்டு ப்ரேசரின் ''ப்ளாஷ்மேன் இன் தி கிரேட் கேம்'' என்ற வரலாற்றுப் புனைகதைப் புதினத்தில் ப்ளாஷ்மேனும் இராணி இலட்சுமிபாயும் சந்திப்பதாகக் கூறப்பட்டுள்ளது.
 * மைக்கேல் டி கிரீசின் ''லா பெம்மே சக்ரீ'' (புனிதப் பெண்) என்ற [[பிரெஞ்சு மொழி|பிரெஞ்சுப்]] புதினம்
 * [[2007]]ஆம் ஆண்டு வெளிவந்த ஜயஸ்ரீ மிஸ்ராவின் ''இராணி'' என்ற ஆங்கிலப் புதினம்&lt;ref&gt;[{{Cite web |url=http://tribute-time.blogspot.com/2010/02/jhansi-lakshmi-bhai.html |title=சான்சி லட்சுமிபாய் {{ஆ}} |access-date=2012-04-15 |archive-date=2012-03-26 |archive-url=https://web.archive.org/web/20120326090959/http://tribute-time.blogspot.com/2010/02/jhansi-lakshmi-bhai.html |url-status=dead }} சான்சி லட்சுமிபாய் {{ஆ}}]&lt;/ref&gt;
 
 == திரைப்படத்திலும் தொலைக்காட்சித் தொடரிலும் ==
 * சோராப் மோடியால் தயாரித்தும் இயக்கியும் [[1953]]ஆம் ஆண்டில் வெளிவந்த இந்தியாவின் முதல் மூவண்ணத் திரைப்படமான ''தி டைகர் அன்ட் தி ஃப்ளேம்''&lt;ref&gt;[{{Cite web |url=http://www.kpcenter.org/performances/the-tiger-the-flame-jhansi-ki-rani |title=தி டைகர் &amp; தி ஃப்ளேம் (ஜான்சி இராணி) {{ஆ}} |access-date=2012-04-15 |archive-date=2011-11-30 |archive-url=https://web.archive.org/web/20111130073522/http://www.kpcenter.org/performances/the-tiger-the-flame-jhansi-ki-rani |url-status=dead }} தி டைகர் &amp; தி ஃப்ளேம் (ஜான்சி இராணி) {{ஆ}}]&lt;/ref&gt;
 * [[ஜீ தமிழ்]]த் தொலைக்காட்சியில் [[2010]]ஆம் ஆண்டு [[மார்ச் 8]]ஆம் திகதியிலிருந்து [[2012]]ஆம் ஆண்டு [[சனவரி 27]]ஆம் திகதி வரை [[ஜான்சி ராணி... ஒரு வீரப்பெண்ணின் கதை]] என்ற தொடர் இராணி இலட்சுமிபாயின் வாழ்க்கை வரலாற்றைப் பற்றி ஒளிபரப்பப்பட்டது. &lt;ref&gt;http://www.zeetamizh.com/shows.php?name=jhansirani&lt;/ref&gt; இலட்சுமி பாய் வாழ்க்கையின் அடிப்படையில் ஜான்சி ராணி ஒரு [[2019]] இந்திய காவிய வாழ்க்கை வரலாறு நாடகம்  ஆகும். [[கே. வி. விஜயேந்திர பிரசாத்]]தின் திரைக்கதையிலிருந்து கிருஷ்ணா மற்றும் நடிகை [[கங்கனா ரனாத்]] என பிரபலமாக அறியப்பட்ட ராதா கிருஷ்ணா ஜாகர்லாமூடி, ஜீ ஸ்டுடியோஸ், கமல் ஜெயின் மற்றும் நிஷாந்த் பிட்டி ஆகியோரால் தயாரிக்கப்பட்டது. இந்தத் திரைப்படத்தில் ராணவுட் நடித்தார்.
 
 *இந்த படத்தின் சிறப்புத் திரையிடல் [[சனவரி 25|ஜனவரி 25]], [[2019]] அன்று கங்கனா ரனாத் மற்றும் அவரது குழுவினர் முன்னிலையில், [[ராஷ்டிரபதி பவன்|குடியரசுத் தலைவர் மாளிகையின்]] கலாச்சார மையத்தில் ராம்நாத் கோவிந்த், இந்திய ஜனாதிபதி, [[ராம்நாத் கோவிந்த்]] ஆகியோருக்கு வழங்கப்பட்டது. படத்தைப் பார்த்த பிறகு, அந்தத் திரைப்படத்தின் கலைஞர்களையும் குழுவினரையும் ஜனாதிபதி பாராட்டினார்.   இந்த திரைப்படம் உலகெங்கிலும் உள்ள 50 நாடுகளில் 3700 திரைகளில், [[இந்தி]], [[தமிழ்]] மற்றும் [[தெலுங்கு மொழி|தெலுங்கு]] ஆகியவற்றில் உலகளவில் [[2019]] ஆம் ஆண்டு [[சனவரி 25|ஜனவரி 25]] ஆம் தேதி வெளியிடப்பட்டது.  இந்தத் திரைப்படம் விமர்சகர்களாலும், குறிப்பாக ரனாவுட்டின் செயல்திறனை நோக்கிய புகழுடன் கூடிய பார்வையாளர்களாலும் நன்கு அறியப்பட்டிருந்தது.
 
 == வரலாற்று ஆய்வு ==
 மஹாஸ்வேத தேவியால் [[1956]]ஆம் ஆண்டில் [[வங்காள மொழி]]யில் எழுதப்பட்ட ''தி குவீன் ஆஃப் ஜான்சி'' (சகரீயாலும் மந்திரா செங்குப்தாவாலும் ஆங்கிலத்துக்கு மொழிபெயர்க்கப்பட்டது.) என்ற நூலில் மகாராணி லட்சுமிபாயின் வாழ்வைப் பற்றிய விரிவான ஆய்வு மேற்கொள்ளப்பட்டுள்ளது.&lt;ref&gt;[http://books.google.lk/books/about/The_queen_of_Jhansi.html?id=6oNjAAAAMAAJ&amp;redir_esc=y ஜான்சியின் ராணி {{ஆ}}]&lt;/ref&gt; இதற்காக வரலாற்று ஆவணங்களும் (பெரும்பாலும் ராணியின் பேரனான ஜி. சி. தம்பேயால் வழங்கப்பட்டவை) நாட்டார் கதைகளும் கவிதைகளும் வாய்மொழி மூலங்களும் பயன்படுத்தப்பட்டுள்ளன.
 
 == ஜான்சி ராணி படை ==
 வெள்ளையர் எதிர்ப்புக்காக [[நேதாஜி]] சுபாஷ் சந்திர போஸ் பெண்கள் படை உருவாக்கியபோது அதற்கு ''[[ஜான்சி ராணி படை]]'' என்று பெயரிட்டார்.&lt;ref&gt;{{Cite web |url=http://www.iias.asia/article/warrior-queens-rani-jhansi-regiment |title=வீர ராணிகள்: ஜான்சி ராணி படை {{ஆ}} |access-date=2012-04-15 |archive-date=2013-02-27 |archive-url=https://web.archive.org/web/20130227101903/http://www.iias.asia/article/warrior-queens-rani-jhansi-regiment |url-status=dead |=https://web.archive.org/web/20130227101903/http://www.iias.asia/article/warrior-queens-rani-jhansi-regiment }}&lt;/ref&gt;
 
 == இவற்றையும் பார்க்க ==
 * [[முதல் இந்திய விடுதலைப் போர்]]
 * [[ஜான்சி ராணி... ஒரு வீரப்பெண்ணின் கதை]]
 * [[ஜான்சி ராணி படை]]
 * [[சிப்பாய்க் கிளர்ச்சி, 1857]]
 * [[ஜல்காரி பாய்]]
 * [[மங்கள் பாண்டே]]
 * [[வேலு நாச்சியார்]]
 
 == மேற்கோள்கள் ==
 {{Reflist|2}}
 
 == வெளி இணைப்புகள் ==
 {{Wikinews|ஜான்சி ராணி லட்சுமிபாய் எழுதிய கடிதம் இங்கிலாந்தில் கண்டுபிடிப்பு|ராணி லட்சுமிபாய் எழுதிய கடிதம் கண்டுபிடிப்பு}}
 {{commons category|Rani Lakshmibai|ராணி லட்சுமிபாய்}}
 
 * [http://saintssistersandsluts.com/rani-lakshmibai-warrior-queen/ ராணி லட்சுமிபாய்: சான்சியின் போராளி அரசி] {{Webarchive|url=https://web.archive.org/web/20161205093635/http://saintssistersandsluts.com/rani-lakshmibai-warrior-queen/ |date=2016-12-05 }}; துறவிகள், சகோதரிகள், மற்றும் நடத்தை கெட்டவர்கள்
 * [http://www.1857mutiny.com/Analysis/jhansi-run/ முதல் இந்தியக் கிளர்ச்சியின் போது சான்சியின் பங்கு பற்றிய தினசரி குறிப்புக்கள்] {{Webarchive|url=https://web.archive.org/web/20090603031129/http://www.1857mutiny.com/Analysis/jhansi-run/ |date=2009-06-03 }}
 * [http://www.copsey-family.org/~allenc/lakshmibai/index.html இலட்சிமிபாய், சானுசியின் இராணி]; ஆலென் கோப்சே
 
 {{இந்திய சுதந்திரப் போராட்ட இயக்கம்}}
 
 [[பகுப்பு:இந்திய விடுதலைப் போராட்ட வீரர்கள்]]
 [[பகுப்பு:புகழ்பெற்ற பெண்கள்]]
 [[பகுப்பு:1835 பிறப்புகள்]]
 [[பகுப்பு:1858 இறப்புகள்]]
 [[பகுப்பு:இந்திய விடுதலைப் போராட்ட வீராங்கனைகள்]]
 [[பகுப்பு:1828 பிறப்புகள்]]